Фізіка-матэматычны факультэт БДУ

**Фізіка-матэматычны факультэт БДУ** — колішні факультэт Беларускага дзяржаўнага ўніверсітэта, які існаваў у 1933—1958 гадах. Рэарганізаваны ў фізічны факультэт БДУ і матэматычны факультэт БДУ.

## Гісторыя 
* У 1922 годзе на педагагічным факультэце Беларускага дзяржаўнага ўніверсітэта было адкрыта фізіка-матэматычнае аддзяленне.
* У 1933 годзе фізіка-матэматычнае аддзяленне было ператворана ў фізіка-матэматычны факультэт.
* У 1934 годзе факультэт уключаў у сябе кафедры матэматыкі, фізікі, механікі.
* 1 студзеня 1936 года замест кафедры матэматыкі арганізаваны дзве: кафедра геаметрыі і кафедра аналізу.
* У 1937 годзе створана кафедра тэарэтычнай механікі.
* У 1938 годзе замест кафедры фізікі створаны наступныя кафедры: агульнай фізікі (загадчык — дацэнт І. Г. Некрашэвіч), тэарэтычнай фізікі (загадчык — дацэнт Ф. І. Фёдараў), рэнтгенафізікі (загадчык — дацэнт І. П. Шапіра), электрамагнітных ваганняў (загадчык — прафесар Я. В. Сняткоў). Створаны кафедры дыферэнцыяльных ураўненняў, вышэйшай алгебры, тэорыі функцый.
* На 1 студзеня 1941 года фізіка-матэматычны факультэт меў наступныя кафедры: вышэйшай алгебры, вышэйшай геаметрыі, матэматычнага аналізу, дыферэнцыяльных ураўненняў, тэорыі функцый, тэарэтычнай механікі, агульнай фізікі, тэарэтычнай фізікі, металафізікі. З-за вайны і акупацыі Мінска фізіка-матэматычны факультэт спыніў працу.
* З верасня 1943 года па лета 1944 года факультэт функцыянаваў на станцыі Сходня Маскоўскай вобласці. 1 жніўня 1943 прафесар І. М. Гельфанд прызначаны выконваючым абавязкі загадчыка кафедры матэматычнага аналізу. 4 верасня 1943 праф. М. Я. Набокаў прыступіў да выканання абавязкаў загадчыка кафедры тэарэтычнай механікі і астраноміі. 12 верасня 1943 дацэнт Ф. І. Фёдараў залічаны выконваючым абавязкі загадчыка кафедры агульнай фізікі. 24 верасня 1943 А. М. Нахімаўская прыступіла да выканання абавязкаў дацэнта кафедры матэматыкі. 1 кастрычніка 1943 пачаліся заняткі на фізіка-матэматычным факультэце. 20 кастрычніка 1943 праф. А. М. Лопшыц залічаны на пасаду загадчыка кафедры геаметрыі.
* 11 жніўня 1944 ў Мінск са ст. Сходня прыбыла першая група студэнтаў універсітэта — 26 чалавек. Пачаліся работы па аднаўленні БДУ. 1 кастрычніка 1944 залічаны загадчыкамі кафедр: І. М. Гельфанд (кафедра матэматычнага аналізу), А. М. Лопшыц (кафедра геаметрыі), Н. У. Ламбін (кафедра тэорыі функцый).
* У 1947 годзе на факультэце існавалі дзве матэматычныя кафедры: алгебры і геаметрыі, матэматычнага аналізу.
* У 1953 годзе арганізаваны кафедра спектральнага аналізу і кафедра фізічнай оптыкі.
* У 1957 годзе створаны кафедра вылічальнай матэматыкі і кафедра фізікі цвёрдага цела.
* У кастрычніку 1958 года фізіка-матэматычны факультэт БДУ быў падзелены на два самастойныя факультэты — фізічны і матэматычны.

## Выпускнікі 
### Лаўрэаты Ленінскай прэміі і Дзяржаўнай прэміі СССР 
#### Выпускнікі фізіка-матэматычнага аддзялення педагагічнага факультэта БДУ 
* Л. А. Арцымовіч
* А. Н. Сеўчанка
* Ф. І. Фёдараў

#### Выпускнікі фізіка-матэматычнага факультэта БДУ 
* М. А. Барысевіч
* А. С. Рубанаў

### Акадэмікі Нацыянальнай акадэміі навук Беларусі 
* Ф. І. Фёдараў
* Л. І. Кісялеўскі
* Б. Б. Бойка
* Б. В. Бокуць
* У. А. Піліповіч
* Л. В. Валадзько
* П. А. Апанасевіч
* А. С. Рубанаў
* В. С. Буракоў
* А. М. Ганчарэнка
* Г. П. Гурыновіч
* С. С. Шушкевіч

## Дэканы 
### Педагагічны факультэт 
* 1922—1924 — Іосіф Сцяпанавіч Пятосін, загадчык фізіка-матэматычнага і прыродазнаўчага аддзяленняў
* 1924—1931 — Яўген Канстанцінавіч Успенскі, загадчык фізіка-матэматычнага і прыродазнаўчага аддзяленняў

### Фізіка-матэматычны факультэт 
* 1931—1935 — Яўген Канстанцінавіч Успенскі
* 1935—1936 — Арон Вульфавіч Гельфанд
* 1936—1939 — Іосіф Пінхусавіч Шапіра
* 1939—1941 — Рыгор Наумавіч Сагаловіч
* 1943—1950 — Фёдар Іванавіч Фёдараў
* 1950—1951 — Станіслаў Антонавіч Пахута
* 1951—1957 — Міхаіл Панцялеевіч Халімановіч
* 1957—1958 — Дзмітрый Аляксеевіч Супруненка

## Крыніцы 
## Спасылкі 
* Основные этапы в развитии высшего образования и научных исследований по физике в Беларуси
* Создание физико-математического факультета в БГУ (1933 г.)
* Возрождение математической науки
* История физического факультета
* История механико-математического факультета

## Гл. таксама 
* :Катэгорыя:Выпускнікі фізіка-матэматычнага факультэта БДУ

Катэгорыя:Факультэты БДУ
Катэгорыя:1933 год у Мінску
Катэгорыя:З’явіліся ў 1933 годзе
Катэгорыя:Зніклі ў 1958 годзе
Катэгорыя:Фізічныя факультэты
Катэгорыя:Матэматычныя факультэты
Катэгорыя:Фізіка-матэматычны факультэт БДУ